Teke Teke

, also spelled Teke-Teke, Teketeke, or Teke teke, sarong osipong urban sa Hapon tungkol sa sarong babaeng estudyante, kun sain an saiyang hawak nabanga sa duwa kan sarong tren pagkatapos siyang mabungguan. Saro siyang onryō, o mabalos na multo, na nagtatago sa urbanong lugar asin nagpapasadpasad sa mga estasyon kan tren pagkabanggi. Ta mayo na siyang ibabang parte kan hawak, naghihiro siya gamit an saiyang kamot, dinadara an itaas na parte kan hawak asin naggigibo nin garas o "teke teke" na tanog, na hali kun bako sa saiyang siko o sa pinutol na parte kan saiyang hawak na nasasagi sa daga. Kun makatagbo siya nin tawo, hahapagon niya ini asin puputolon sa kabanga an hawak, pinapadapat an kagadanan kan tawo sa kaparehong paagi na nangyari sa saiyang pagkadurukar.

 An alamat kan mga nawawarang bitis 
An mga tipila na elemento kan alamat kabali na si Teke Teke iyo an parabalos na multo o espiritu (na midbid man bilang onryō ) nin sarong hoben na babae o estudyante na nahulog sa sarong linya nin tren sa Norteng Hapon, na nagresulta sa saiyang pagkabari sa kabanga kan sarong tren, nakaligtas siya sa aksidente alagad nasa kulog nin boot, siya napabayaan kan mga tawohan kan istasyon asin nagadan.  Huli ta mayo an saiyang ibabang parte kan hawak, sinasabing naglalakaw siya sa saiyang mga kamot o sa saiyang mga siko, na naggigibo nin tanog na garo pagkagat, pagkiskis, o " teke teke " mantang siya naghihiro, kaya an pangaran na "Teke Teke". Kun an sarong indibidwal makasabat ki Teke Teke sa banggi, hahabolon niya sinda asin puputulon an saindang hawak sa kabanga (parateng gamit an sarong garab ), na inaarog an saiyang sadiring kagadanan asin pagkaraot huli sa pagkaanggot.                                                                                                                                                  

An sarong bersyon kan istorya tungkol sa sarong hoben na babae na midbid bilang Kashima Reiko. Siring sa orihinal na pag-iterar kan alamat, nagadan si Kashima kan an saiyang mga tabay naputol sa saiyang hawak kan sarong tren pagkatapos na siya mahulog sa riles  An mga bersyon kan alamat parateng nagsasabi na, kun an sarong indibidwal nakakaaram kan istorya ni Kashima, siya maluwas sa sainda sa laog nin sarong bulan, asin an solamenteng paagi tanganing mapundo ini na mangyari iyo an pagpalakop kan istorya. An istoryang "Kashima Reiko" naenot pa sa istorya ni Teke Teke, an essayist na si Yuki Yoshida nagsabi na an duwang istorya nakaimpluwensya sa lambang saro.Yoshida, Yuki (2017). 昭和の不思議101 [Showa no Fushigi 101] (in Japanese) (1st ed.). Japan: Taiyo Tosho. p. 58. ISBN 978-4813079682.
Category:CS1 Japanese-language sources (ja) An daing bitis na espiritu ni Kashima Reiko sinasabing nag-aatake sa mga banyo, na naghahapot sa mga nag-eerok kun aram ninda kun haen an saiyang mga bitis. Kun an sarong indibidwal na pighahapot magsimbag nin simbag na dai inaako ni Kashima, babangaon o hihiwaon niya sinda sa kabanga. An mga indibidwal pwedeng makaligtas sa engkwentro sa paagi nin pagsimbag na an saiyang mga bitis yaon sa Meishin Expressway,  o sa paagi nin pagsimbag sa tataramong "kamen shinin ma", o "maskara nin kagadanan na demonyo" (na pwedeng iyo an ponetikong ugat kan pangaran ni Kashima). 

An kantang pan-aki na Satchan minsan inaasosyar sa urbanong alamat sa mga osipon asin nakakatakot na mga istorya, na nagbubugkos kan mga liriko na ''Gustuhon niya an batag. Alagad kabanga sana an kaya niyang kakanon'' na may nawawarang ibabang kabanga kan espiritu. An sarong popular na bersyon na nakalakop sa online nagsasabi na pagkatapos na magadan an sarong hoben na babae na an pangaran Sachiko Kiritani sa sarong aksidente sa tren na kapareho kan ilinadawan sa istorya ni Teke Teke, sarong estudyante na nakanompong na makangirit an sitwasyon naggibo nin sarong bagong bersyon kan kanta na may ika-4 na berso na naglaladawan kan sitwasyon, nakua siyang gadan na mayong mga bitis dai nahaloy pagkatapos.

 Hilingon man 

 Aka Manto ("Red Cape"), sarong urbanong alamat kan Hapon manungod sa sarong espiritu na minalataw sa mga banyo.
 Hanako-san, sarong urbanong alamat kan Hapon manungod sa espiritu nin sarong daragita na nag-aagi sa mga banyo kan eskwelahan.
 Kuchisake-onna ("Slit Mouth Woman"), sarong urbanong alamat kan Hapon manungod sa sarong babaeng may diperensya.
 Si Madam Koi Koi, sarong Aprikanong urban na alamat nin sarong multo na nag-aatake sa mga eskwelahan.
 An mga Babae sa Itom kan Wat Samian Nari, sarong urbanong alamat kan Thai manungod sa mga espiritu kan duwang tugang na babae na naka-itom na may pagkakaagid ki Teke Teke .
 Sadako Yamamura, sarong multo gikan sa mga nobela asin pelikula kan Ring .
 <i id="mwiA">Teketeke</i> (pelikula), sarong pelikula kan 2009 na nakabasar sa alamat kan syudad.
 TEKE::TEKE, sarong grupo nin rock sa Canada.

 Mga Reperensya 

 Dugang na pagbasa 





Kategorya:Mga Supernatural na Urbanong Alamat
Kategorya:Mga nilalang sa alamat na dae kompleto an hawak
Kategorya:Urbanong Alamat sa Hapon
Kategorya:Demonyong Hapon
Kategorya:Mga Hapon na multo sa banyo
Kategorya:Mga Aki na Multo
Kategorya:Mga babae na multo
Kategorya:Mga babae na demonyo
Kategorya:Mga artikulong naglalaman nin teksto sa Hapon